**Δικαιολογητικά που απαιτούνται για την λήψη και ανανέωση της κάρτας σίτισης Ακαδημ. Έτος**

**2017-2018**

1. **Αίτηση**
2. **Δυο (2) φωτογραφίες**  του φοιτητή
3. **Βεβαίωση εγγραφής από το τμήμα** ,από την οποία να προκύπτει η φοιτητική του ιδιότητα
4. **Αντίγραφο Δελτίου Αστυνομικής Ταυτότητας**
5. **Πρόσφατο πιστοποιητικό οικογενειακής κατάστασης**
6. **Αντίγραφο  εκκαθαριστικού σημειώματος** της αρμόδιας ΔΟΥ **2017** (για εισοδήματα που αποκτήθηκαν το 2016)

Οι φοιτητές/τριες των οποίων **οι γονείς είναι διαζευγμένοι** θα υποβάλλουν:

* Εκκαθαριστικό σημείωμα από τη Δ.Ο.Υ. με το εισόδημα του γονέα που έχει τη γονική μέριμνα του φοιτητή
* Διαζευκτήριο και απόφαση του δικαστηρίου σχετικά με την επιμέλεια καθώς και ιδιωτικό συμφωνητικό, εάν υπάρχει, και αναφέρει την επιμέλεια και τα έξοδα του φοιτητή,

1. **Βεβαίωση ανεργίας από τον ΟΑΕΔ** (όπου απαιτείται)
2. **Πιστοποιητικό πολυτεκνίας από ΑΣΠΕ**( όπου απαιτείται)
3. Ορφανοί φοιτητές από τον έναν η και τους δυο γονείς ,εφ όσον δεν έχουν υπερβεί το 25 της ηλικίας τους **-ληξιαρχική πράξη θανάτου του γονέα και ληξιαρχική πράξη γέννησης του φοιτητή**-( όπου απαιτείται)
4. **Βεβαίωση** του οικείου Ιδρύματός **από την οποία προκύπτει η φοιτητική ιδιότητα του/της αδερφού/ής** (όπου απαιτείται).
5. **Πιστοποιητικό Υγειονομικής Επιτροπής** (όπου απαιτείται).

**Προϋποθέσεις δωρεάν σιτιζόμενων**

α) **Άγαμοι φοιτητές**, των οποίων το **ετήσιο οικογενειακό εισόδημα**, όπως προκύπτει από τα αντίστοιχα εκκαθαριστικά σημειώματα της αρμόδιας Δημόσιας Οικονομικής Υπηρεσίας (Δ.Ο.Υ.) του τελευταίου οικονομικού έτους, **δεν υπερβαίνει** τις **σαράντα πέντε χιλιάδες (45.000) ευρώ**, προκειμένου **για οικογένεια με ένα μόνο τέκνο**. Για οικογένειες με δυο τέκνα και πλέον το παραπάνω ποσό προσαυξάνεται κατά πέντε χιλιάδες (5.000) ευρώ για κάθε τέκνο πέραν του πρώτου.

Το ανωτέρω διαμορφούμενο ποσό προσαυξάνεται κατά τρεις χιλιάδες (3.000) ευρώ εφόσον ο/η αδελφός/ή του δικαιούχου φοιτητή είναι ενεργός/ή φοιτητής/τρια του πρώτου κύκλου σπουδών. Εάν περισσότερα του ενός αδέλφια υπάγονται σε αυτήν την κατηγορία το ποσό αυτό προσαυξάνεται κατά τρείς χιλιάδες (3.000) ευρώ για καθέναν από αυτούς.

β)**Έγγαμοι φοιτητές**, των οποίων **το ετήσιο οικογενειακό εισόδημα**, όπως προκύπτει από τα αντίστοιχα εκκαθαριστικά σημειώματα της αρμόδιας Δημόσιας Οικονομικής Υπηρεσίας (Δ.Ο.Υ.) του τελευταίου οικονομικού έτους, **δεν υπερβαίνει** τις **σαράντα πέντε χιλιάδες (45.000) ευρώ**. Προκειμένου για έντεκνη οικογένεια το ποσό αυτό προσαυξάνεται κατά πέντε χιλιάδες (5.000) ευρώ για κάθε ανήλικο τέκνο.

γ) **Άγαμοι φοιτητές άνω των 25 ετών** των οποίων **το ετήσιο ατομικό εισόδημα**, όπως προκύπτει από τα αντίστοιχα εκκαθαριστικά σημειώματα της αρμόδιας Δημόσιας Οικονομικής Υπηρεσίας (Δ.Ο.Υ.) του τελευταίου οικονομικού έτους, **δεν υπερβαίνει** τις **είκοσι πέντε χιλιάδες (25.000) ευρώ**.

Ως ετήσιο οικογενειακό εισόδημα νοείται το συνολικό ετήσιο φορολογούμενο, πραγματικό ή τεκμαρτό, καθώς και το απαλλασσόμενο ή φορολογούμενο με ειδικό τρόπο εισόδημα του ίδιου του φοιτητή, των γονέων του και των ανήλικων αδελφών του από κάθε πηγή. Προκειμένου για έγγαμο φοιτητή, ως ετήσιο οικογενειακό εισόδημα νοείται το συνολικό ετήσιο φορολογούμενο, πραγματικό ή τεκμαρτό, καθώς και το απαλλασσόμενο ή φορολογούμενο με ειδικό τρόπο εισόδημα των ιδίων, του/της συζύγου του/της και των ανήλικων τέκνων του από κάθε πηγή.

**Ο ΥΠΕΥΘΥΝΟΣ**

**ΦΟΙΤΗΤΙΚΗΣ   ΜΕΡΙΜΝΑΣ**

**της    Α.Σ.ΠΑΙ.Τ.Ε**

**ΣΤΡΑΤΙΔΑΚΗΣ   ΚΩΝ/ΝΟΣ**