ΔΙΚΑΙΟΛΟΓΗΤΙΚΑ ΣΤΕΓΑΣΗΣ 2018 2019

**ΔΙΚΑΙΟΛΟΓΗΤΙΚΑ ΣΤΕΓΑΣΗΣ 2018 - 2019**

1. Μία πρόσφατη φωτογραφία.
2. Φωτοαντίγραφο της Αστυνομικής Ταυτότητας ή του Διαβατηρίου.
3. Πρόσφατο (τρέχοντος ακαδ. εξαμ.) Πιστοποιητικό Σπουδών που συμπεριλαμβάνει το ακαδημαϊκό έτος πρώτης εγγραφής και τον τρόπο εισαγωγής στην ΑΣΠΑΙΤΕ.
4. Πρόσφατο Πιστοποιητικό Οικογενειακής Κατάστασης από αρμόδιο κρατικό φορέα (πρωτότυπο ή επικυρωμένο φωτ/φο) ή επίσημα μεταφρασμένο και επικυρωμένο σε περίπτωση αλλοδαπού τίτλου.
5. Υπεύθυνη δήλωση Ν. *1599/86* για τον τόπο μόνιμης κατοικίας γονέων (μόνον οι άγαμοι φοιτητές).
6. Ανάλογα πιστοποιητικά ή βεβαιώσεις (πρωτότυπα ή επικυρωμένα φωτ/φα) από κρατικούς φορείς ή επίσημα μεταφρασμένων και επικυρωμένων - σε περίπτωση αλλοδαπών τίτλων - για οποιαδήποτε προσαύξηση των ορίων στέγασης θα ήθελε να διεκδικήσει.

***Ειδικότερα:***

1. Ληξιαρχική πράξη θανάτου των γονέων, αν δεν είναι στη ζωή (εφόσον αυτό δεν προκύπτει από το πιστοποιητικό οικογενειακής κατάστασης).
2. Πιστοποιητικά αρμόδιων υπηρεσιών σε περιπτώσεις Σεισμοπαθών -Πλημμυροπαθών.
3. Πρόσφατα (τρέχοντος ακαδημαϊκού εξαμήνου) Πιστοποιητικά αδελφών φοιτητών (από αναγνωρισμένες Ανώτατες και Ανώτερες Σχολών εσωτερικού και εξωτερικού).
4. Πρόσφατα (πρωτότυπα ή επικυρωμένα φωτ/φα) Πιστοποιητικά αρμόδιας Υγειονομικής Επιτροπής σε περίπτωση αναπηρίας (άνω του 67 %) για τα οποία δεν έχει παρέλθει η διάρκεια ισχύος τους, ή ιατρικά Πιστοποιητικά από Δημόσιο Νοσοκομείο σε περίπτωση ανίατης ασθένειας του ιδίου του φοιτητή ή και μελών της οικογένειάς του.
5. Στην περίπτωση που οι γονείς του φοιτητή είναι διαζευγμένοι και ο γονέας στον οποίο έχει ανατεθεί η γονική μέριμνα δεν έχει παντρευτεί εκ νέου, προσκομίζεται δικαστική απόφαση διαζυγίου με την οποία καθορίζεται ο γονέας που έχει αναλάβει την γονική μέριμνα. Αν δεν προκύπτει η διάσταση από δικαστική απόφαση ή ιδιωτικό συμφωνητικό ανάθεσης επιμέλειας προσκομίζεται ένορκη Βεβαίωση δύο μαρτύρων.

*Επιπλέον αυτών ανά κατηγορία υποβάλλονται:*

***Οι φοιτητές της Ημεδαπής καθώς και οι φοιτητές από την Κύπρο και Κοινοτικοί Αλλοδαποί***

* Εκκαθαριστικά σημειώματα της Εφορίας, ή της αρμόδιας φορολογικής αρχής άλλου κράτους του τρέχοντος οικονομικού έτους (αφορά εισοδήματα που αποκτήθηκαν το προηγούμενο ημερολογιακό έτος) πρωτότυπα ή φωτοαντίγραφα θεωρημένα από την ανάλογη φορολογική αρχή ή συνοδευμένα από υπεύθυνη δήλωση του υπόχρεου του Ν. 1599/86 για την πιστότητα του φωτοαντιγράφου για τα ατομικά και οικογενειακά εισοδήματα. Σε περίπτωση καθυστερημένης αποστολής των Εκκαθαριστικών Σημειωμάτων, υποβάλλονται φωτοαντίγραφα των αντίστοιχων φορολογικών δηλώσεων (θεωρημένων από την οικεία ΔΟΥ ή συνοδευμένα από υπεύθυνη δήλωση του υπόχρεου, του Ν. 1599/86 για την πιστότητα του φωτοαντιγράφου). Τα οποία σε κάθε περίπτωση υποχρεούνται να προσκομίσουν αμέσως μετά την απόκτηση τους.
* Σε περίπτωση που οι γονείς του φοιτητή δεν είναι υπόχρεοι κατάθεσης φορολογικής δήλωσης θα συμπληρώνεται υπεύθυνη δήλωση του Ν. 1599/86, εις διπλούν, στην οποία θα δηλώνεται: α) ότι οι γονείς του δεν υποχρεούνται στην υποβολή Φορολογικής Δήλωσης και β) Την
* αρμόδια ΔΟΥ για την φορολογία του εισοδήματός τους. Την υπεύθυνη αυτή δήλωση θα καταθέτουν στην οικεία ΔΟΥ η οποία, αφού κρατήσει τη μία για έλεγχο, θα τους παραδίδει την άλλη με καταχωρημένη σ' αυτή πράξη ότι «παραλήφθηκε όμοια δήλωση προς έλεγχο», η οποία και θα προσκομίζεται στη Διεύθυνση Ακαδημαϊκών Θεμάτων. Σημειώνεται ότι εφόσον δηλώνονται ποσά εκτάκτων αποζημιώσεων θα πρέπει να προσκομιστούν και τα αντίστοιχα παραστατικά στοιχεία.

***Οι φοιτητές τέκνα Ομογενών.***

* Βεβαίωση από τις κατά τόπους Ελληνικές Προξενικές αρχές ότι οι γονείς τους είναι μόνιμα εγκατεστη μένοι στο εξωτερικό καθώς και τα προβλεπόμενα δικαιολογητικά στον παρόντα κανονισμό για τους φοιτητές της ημεδαπής για τα τυχόν εισοδήματα τους στην Ελλάδα.

***Οι φοιτητές τέκνα Ελλήνων του Εξωτερικού.***

* Επίσημα μεταφρασμένη και επικυρωμένη Βεβαίωση Εισοδήματος, από τις αρμόδιες φορολογικές υπηρεσίες της χώρας προέλευσης, καθώς και τα προβλεπόμενα δικαιολογητικά στον παρόντα κανονισμό για τους φοιτητές της ημεδαπής για τα τυχόν εισοδήματα τους στην Ελλάδα.

***Οι Αλλογενείς* - *Αλλοδαποί φοιτητές***

* Για τους υποτρόφους: Βεβαίωση Υποτροφίας τρέχοντος ακαδημαϊκού έτους από το αρμόδιο Υπουργείο χορηγίας της.
* Για τους λοιπούς μη υποτρόφους: επίσημα μεταφρασμένη και επικυρωμένη Βεβαίωση Εισοδήματος από τις αρμόδιες φορολογικές υπηρεσίες της χώρας προέλευσης

**ΣΗΜΕΙΩΣΗ**

• Δικαιολογητικά που έχουν υποβληθεί στην λέσχη ή στην εστία δεν επιστρέφονται.

• Τα χρονικά περιθώρια υποβολής δικαιολογητικών θα τηρούνται αυστηρά.

• Ελλιπή δικαιολογητικά δεν γίνονται δεκτά.

**Οι φοιτητές της ΑΣΠΑΙΤΕ ικανοποιούν τα κριτήρια επιλογής όταν:**

1. Το *συνολικό ετήσιο οικογενειακό* εισόδημα (ατομικό + γονέων) προκειμένου για *άγαμους* φοιτητές και το *ετήσιο οικογενειακό* εισόδημα (ατομικό + συζύγου) προκειμένου για *έγγαμους* φοιτητές του *τρέχοντος οικονομικού έτους* δεν υπερβαίνει τα όρια εισοδήματος για στέγαση, όπως αυτά ορίζονται παρακάτω. *Ως συνολικό ετήσιο οικογενειακό εισόδημα* νοείται το συνολικό ετήσιο φορολογούμενο πραγματικό ή τεκμαρτό, καθώς και το απαλλασσόμενο ή φορολογούμενο με ειδικό τρόπο εισόδημα τόσο του ίδιου του φοιτητή (εφόσον υποβάλλει δική του φορολογική δήλωση) όσο και των γονέων του (του φορολογούμενου και της συζύγου του), από κάθε πηγή. Σε περίπτωση που οι γονείς του φοιτητή είναι διαζευγμένοι λαμβάνεται υπ’ όψιν το εισόδημα του γονέα που είχε την επιμέλεια του τέκνου.

2. Στην έννοια του οικογενειακού εισοδήματος δεν υπολογίζεται το τεκμαρτό εισόδημα από ιδιοκατοίκηση κυρίας κατοικίας, ποσά εκτάκτων αποζημιώσεων (π.χ. το εφ ' άπαξ, η αποζημίωση απολυόμενων κ.λ.π.), τίμημα πώλησης ακινήτου, καθώς και οι αγροτικές επιδοτήσεις ή αποζημιώσεις επί της γεωργικής παραγωγής στην περίπτωση προσδιορισμού του αγροτικού εισοδήματος με την αντικειμενική μέθοδο. Το εισόδημα από γεωργικές επιχειρήσεις λαμβάνεται υπόψη μετά τις προβλεπόμενες μειώσεις.

*Τα όρια εισοδήματος για δικαίωμα αίτησης στέγασης διαμορφώνονται ως εξής:*

**α.** Για *άγαμους* φοιτητές, το όριο εισοδήματος για στέγαση διαμορφώνεται στο ποσόν των:

*17.000 €* προκειμένου για οικογένεια με ένα (1) μόνο παιδί.

Το παραπάνω ποσό προσαυξάνεται κατά 8.450*€* σε περίπτωση που η αίτηση αφορά τέκνο μισθωτών ή συνταξιούχων.

Το παραπάνω διαμορφούμενο ποσό προσαυξάνεται κατά:

 2.250 *€* για κάθε παιδί (άγαμο + κάτω των 25 ετών) πέραν του πρώτου.

 2.250 *€* για κάθε αδελφό σπουδαστή - φοιτητή πέραν του πρώτου.

 3.400 *€* σε περίπτωση θανάτου του ενός γονέως.

 *6.800 €* σε περίπτωση θανάτου και των δύο γονέων.

 2.250 *€* σε περίπτωση αναπηρίας (άνω του 67%) (με την προϋπόθεση ότι ο τρόπος εισαγωγής του στην ΑΣΠΑΙΤΕ δεν είναι σαν άτομο με ειδικές ανάγκες) ή ανίατης

ασθένειας του ίδιου του φοιτητή και επιπλέον *2.250 €* για κάθε μέλος της οικογένειας (γονείς - αδέλφια), για τους ίδιους λόγους.

 10.000 € για περιπτώσεις σεισμοπαθών - πλημμυροπαθών-

πυροπαθών.

β. Για *έγγαμους* φοιτητές, το όριο εισοδήματος για στέγαση διαμορφώνεται

στο ποσόν των *14.700€.* Το παραπάνω ποσό προσαυξάνεται κατά *7.350. €* σε περίπτωση που η αίτηση αφορά μισθωτό φοιτητή.

Το παραπάνω διαμορφούμενο ποσό προσαυξάνεται κατά:

 1.150*€* για κάθε τέκνο του.

 2.250*€* σε περίπτωση αναπηρίας (άνω του 67%) (με την προϋπόθεση

ότι ο τρόπος εισαγωγής του στην ΑΣΠΑΙΤΕ δεν είναι σαν

άτομο με ειδικές ανάγκες) ή ανίατης ασθένειας του ίδιου του

φοιτητή και επιπλέον

 *2.250 €* για κάθε μέλος της οικογένειας (σύζυγος - παιδί), για τους ίδιους λόγους.

 *10.000 €* για περιπτώσεις σεισμοπαθών-πλημμυροπαθών-πυροπαθών,

***Ειδικές περιπτώσεις***

**α**. Σε περίπτωση θανάτου γονέα φοιτητή κατά το τρέχον οικονομικό έτος ως οικογενειακό εισόδημα των γονέων λαμβάνεται υπόψη μόνο αυτό του επιζώντα γονέα.

**β**. Σε περίπτωση που οι γονείς του φοιτητή είναι διαζευγμένοι και ο γονέας που έχει αναλάβει την γονική μέριμνα δεν έχει παντρευτεί εκ νέου ή σε περίπτωση που βρίσκονται σε διάσταση, ως οικογενειακό εισόδημα γονέων υπολογίζεται μόνο το εισόδημα του γονέα στον οποίο έχει ανατεθεί η επιμέλεια.

Σε περίπτωση που ο γονέας που έχει αναλάβει την γονική μέριμνα παντρευτεί εκ νέου, τότε η νέα οικογένεια του γονέα θεωρείται ως οικογένεια του

φοιτητή και υπολογίζεται το αντίστοιχο οικογενειακό εισόδημα.